Arthur Arntzen

Arthur Andreas Arntzen (født 10. mai 1937 i Tromsø) er en norsk komiker, forfatter, dramaturg, skuespiller, entertainer, journalist og musiker. 

Arthur Arntzen er kjent for revy- og TV-figuren «Oluf» og sin nordnorske humor som også går igjen i flere av bøkene hans. Arntzen er bosatt i Tromsdalen i Tromsø.

Tidlig liv
Foreldrene Petter Berg Arntzen og Olga f. Moshaug kom fra Lavangen, men dro til Tromsø før fødselen. De livnærte seg av dagarbeid og vaskejobber og flyttet mye rundt Tromsøya. I selvbiografien Småkarer under frostmåne, som han skrev sammen med Arvid Hanssen, forteller Arntzen om en oppvekst i materiell fattigdom, men likevel preget av humor og varme som ga ham mange lyse minner. I ungdomslaget Freidig i Tromsdalen, der familien da bodde, opptrådte han med innslag om figuren Oluf. Han hentet noe av inspirasjonen fra arbeide i to sesonger som dreng på gården Bakkeringen i Balsfjord og fra mange kvelder på Nattkafeen i Tromsø der han satt og lyttet til samtalene rundt seg.

Rollefiguren «Oluf»
I 1967 utga Arthur Arntzen den første boka med sin komiske skikkelse «Oluf Rallkattli» eller «Oluf i Raillkattlia», en frittalende småbruker fra Tromsdalen som kommenterer fenomener i samtida. Arntzen opptrådte siden selv i rollen som Oluf, karakteristisk iført «oluf-lue», svart loslue med øreklaffene ut, i revyer og en lang rekke innslag i NRKs radio- og fjernsynssendinger på 1970- og 80-tallet. Det ble også 1utgitt flere lyd- og videoinnspillinger med rollefiguren. Boksalget i serien om Oluf har kommet opp i over . 

I 1989 ble Oluf-bøkene omarbeidet til et skuespill for Hålogaland teater. Dette ble teaterets største suksessforestilling noensinne, og TV-versjonen ble også en tilsvarende suksess. Også Arntzens siste skuespill, Den fordømte nordlendingen, omhandlet nordnorsk humor.  

Arntzens revyfigur Oluf ble fra 1981 spilt i tospann med skuespiller Asle Myrvoll (1942–2017) i rollen som den mindre begavede, voksne sønnen Lars. Håkon Karlsen (1922–2007) og Tore Skoglund var også ofte med som Olufs samtalepartnere.

Karriere
 Journalist i avisa Tromsø, 1960-1964
 Journalist ved Tromsø-kontoret til avisa Lofotposten, 1964-1968
 Journalist ved Tromsø-kontoret til avisa Dagbladet, 1968-1989
 Universitetet i Tromsø. I 1994 utnevnte Ole Danbolt Mjøs, dengang rektor ved Universitetet i Tromsø, Arntzen til en honorær universitetsstilling for å jobbe med bl.a. kultur og humor som tema. Dette ble av noen spøkefullt omtalt som «flirologi» eller «artigamanuensis»
 Skrevet bøker med blant annet tema nord-norsk fortellertradisjon, humor, kunst, lyrikk og fotball

Diskografi 
 Han Oluf (1973 med Håkon Karlsen)
 Ja, du Oluf (1973)
 Erindringer 1 (1977)
 Han Oluf igjen (1980)
 Mølje og sodd (1981)
 Oluf's kattastrofe (1984)
 Olufs jubileumsfarse (1988)
 Latterkula (1991)
 På kryss og tvers med Oluf og Lars (1991)
 Livet med Oluf (1995 Samleplate)

Bibliografi 

 2009 Vi sto han av! (illustrasjonar av Dagfinn Bakke)
 2006 Oluf i eget bokbad
 2003 Det latterlige alvor
 1994 Og langsomt kom lyset
 1987 Nye Oluf (illustrasjoner av Dagfinn Bakke)
 1997 Oluf for evig (illustrasjoner av Dagfinn Bakke)
 1996 Dokker kan flire: elendighet i utval (illustrasjoner av Dagfinn Bakke)
 1986 Æ lyg ikkje (illustrasjoner av Dagfinn Bakke)
 1994 Æ gjer meg ikkje (illustrasjoner av Dagfinn Bakke)
 1993 Det svær æ på
 1990 Småkarer under frostmåne (selvbiografi, sammen med Arvid Hansen)
 1990 Oluf samla (illustrasjoner av Dagfinn Bakke)
 1990 Æ sei ikkje meir (illustrasjoner av Dagfinn Bakke)
 1989 Rapport fra Rallkattlia (illustrasjoner av Dagfinn Bakke)
 1989 Siste Oluf (illustrasjoner av Dagfinn Bakke)
 1988 Rallkattlia (illustrasjoner av Dagfinn Bakke)
 1988 Super Oluf (illustrasjoner av Dagfinn Bakke)
 1988 Oluf R (illustrasjoner av Dagfinn Bakke)
 1987 Oluf og Emma (illustrasjoner av Dagfinn Bakke)
 1987 Han Lars (illustrasjoner av Dagfinn Bakke)
 1982 Ho Emma
 1982 Super Oluf
 1980 Rapport fra Rallkattlia
 1976 Dutte
 1974 Oluf R
 1974 Han Oluf

Filmografi 
 2007 50 år med Oluf
 2006 Oluf i eget bokbad
 1999 40 år med Oluf
 1997 Den fordømte nordlendingen
 1990 Oluf (vist i TV, NRK)
 1975 Tut og kjør

Bøker om Arthur Arntzen  
 1990 Småkarer under frostmåne av Arthur Arntzen og Arvid Hanssen, illustrasjoner av Dagfinn Bakke, Cappelen ISBN 9788202201289
 1997 Han Arthur av Ivan Kristoffersen, illustrasjoner av Kaare Espolin Johnson, Samlaget ISBN 82-521-4998-7

Priser 
 1987 Troms fylkeskommunes kulturpris
 1989 Nynorsk litteraturpris' hederpris 
 1989 Tromsø kommunes kulturpris
 1991 Spellemannprisen i klassen underholdning for albumet Latterkula
 1992 Petter Dass-medaljen for «saftig nordnorsk humor»
 1996 Solidaritetsprisen fra Funksjonshemmedes fellesorganisasjon (FFO)
 1997 Folkehelseprisen
 1999 «Århundredets humorist» (kåret av Nitimen)
 1999 Leonardstatuetten
 2000 Ridder av 1. klasse av St. Olavs Orden
 2001 Tidenes type for figuren Oluf under Komiprisen
 2002 Æresmedlem i Samlaget
 2005 Alf Prøysens ærespris
 2005 Jack Berntsens kulturpris
 2015 Agenda Nord-Norges Ærespris

Referanser

Eksterne lenker 
 
 
 
 
  Bilder av Arthur Arntzen

Norske humorister
Norske forfattere av erindringsbøker
Journalister i Dagbladet
Norske musikere
Norske komikere
Norske dramaturger
Riddere av 1. klasse av St. Olavs Orden
Vinnere av Spellemannprisen
Personer fra Tromsø kommune
Fotballspillere for Tromsdalen UIL